CELEX: 32016R2287
Language: sk
Date: 2016-12-16 00:00:00
Title: Vykonávacie nariadenie Komisie (EÚ) 2016/2287 zo 16. decembra 2016, ktorým sa mení nariadenie (ES) č. 431/2008, ktorým sa otvára a ustanovuje správa dovozných colných kvót pre mrazené hovädzie mäso a vykonávacie nariadenie (EÚ) č. 593/2013, ktorým sa otvárajú colné kvóty pre čerstvé, chladené alebo mrazené hovädzie mäso vysokej kvality a mrazené byvolie mäso a ustanovuje sa ich správa

17.12.2016   
            
            
               SK
            
            
               Úradný vestník Európskej únie
            
            
               L 344/63
            
         VYKONÁVACIE NARIADENIE KOMISIE (EÚ) 2016/2287
   zo 16. decembra 2016,
   ktorým sa mení nariadenie (ES) č. 431/2008, ktorým sa otvára a ustanovuje správa dovozných colných kvót pre mrazené hovädzie mäso a vykonávacie nariadenie (EÚ) č. 593/2013, ktorým sa otvárajú colné kvóty pre čerstvé, chladené alebo mrazené hovädzie mäso vysokej kvality a mrazené byvolie mäso a ustanovuje sa ich správa
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1308/2013 zo 17. decembra 2013, ktorým sa vytvára spoločná organizácia trhov s poľnohospodárskymi výrobkami a ktorým sa zrušujú nariadenia Rady (EHS) č. 922/72, (EHS) č. 234/79, (ES) č. 1037/2001 a (ES) č. 1234/2007 (1), a najmä na jeho článok 187 písm. a),
   keďže:
   
               (1)
            
            
               Nariadením Komisie (ES) č. 431/2008 (2) sa otvára a stanovuje správa dovozných colných kvót pre mrazené hovädzie mäso, na ktoré sa vzťahuje číselný znak KN 0202, a pre výrobky, na ktoré sa vzťahuje číselný znak KN 0206 29 91.
            
         
               (2)
            
            
               Vykonávacím nariadením Komisie (EÚ) č. 593/2013 (3) sa otvárajú colné kvóty pre čerstvé, chladené alebo mrazené hovädzie mäso vysokej kvality a mrazené byvolie mäso a stanovuje sa ich správa.
            
         
               (3)
            
            
               V dôsledku pristúpenia Chorvátska sa rozšírilo colné územie EÚ. Preto bola EÚ podľa pravidiel Svetovej obchodnej organizácie (WTO) povinná otvoriť rokovania s členmi WTO, ktorí majú právo rokovať s pristupujúcim členským štátom, s cieľom dohodnúť sa na prípadnom kompenzačnom vyrovnaní.
            
         
               (4)
            
            
               V Dohode vo forme výmeny listov medzi Európskou úniou a Uruguajskou východnou republikou podľa článku XXIV:6 a článku XXVIII Všeobecnej dohody o clách a obchode (GATT) 1994, ktorá sa týka zmeny koncesií v listine Chorvátskej republiky v rámci jej pristúpenia k Európskej únii, schválenej rozhodnutím Rady (EÚ) 2016/1884 (4) sa stanovuje predĺženie platnosti dvoch existujúcich colných kvót Únie na hovädzie mäso. Existujúca kvóta na vykostené mäso hovädzích zvierat by sa mala rozšíriť o 76 ton a existujúca kvóta na mrazené mäso hovädzích zvierat by sa mala rozšíriť o 1 875 ton.
            
         
               (5)
            
            
               Dohoda medzi Európskou úniou a Uruguajskou východnou republikou sa uplatňuje od 1. januára 2017, a preto je vhodné, aby sa toto nariadenie uplatňovalo od toho istého dátumu.
            
         
               (6)
            
            
               Na účely primeraného spravovania colných kvót stanovených v nariadení (ES) č. 431/2008 by dodatočné množstvo mrazeného mäsa hovädzích zvierat malo byť dostupné z kvótového obdobia 2017/2018.
            
         
               (7)
            
            
               Nariadenie (ES) č. 431/2008 a vykonávacie nariadenie (EÚ) č. 593/2013 by sa mali zodpovedajúcim spôsobom zmeniť.
            
         
               (8)
            
            
               Opatrenia stanovené v tomto nariadení sú v súlade so stanoviskom Výboru pre spoločnú organizáciu poľnohospodárskych trhov,
            
         PRIJALA TOTO NARIADENIE:
   Článok 1
   Článok 1 ods. 1 nariadenia (ES) č. 431/2008 sa mení takto:
   
               1.
            
            
               V prvom pododseku sa znenie „53 000 ton“ nahrádza znením „54 875 ton“;
            
         
               2.
            
            
               Vkladá sa tento druhý pododsek:
               „Na obdobie dovoznej colnej kvóty 2016/2017 však celkové množstvo predstavuje 53 000 ton.“
            
         Článok 2
   Vykonávacie nariadenie (EÚ) č. 593/2013 sa mení takto:
   
               1.
            
            
               V článku 1 ods. 1 sa písmeno a) nahrádza takto:
               
                           „a)
                        
                        
                           66 826 ton pre čerstvé, chladené alebo mrazené hovädzie mäso vysokej kvality, ktoré patrí pod číselné znaky KN 0201 a 0202, a pre výrobky, ktoré patria pod číselné znaky KN 0206 10 95 a 0206 29 91.“
                        
                     
         
               2.
            
            
               V článku 2 písm. c) prvom pododseku sa znenie „6 300 ton“ nahrádza znením „6 376 ton“.
            
         Článok 3
   Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.
   Uplatňuje sa od 1. januára 2017.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 16. decembra 2016
      
         
            Za Komisiu
         
         
            predseda
         
         Jean-Claude JUNCKER
      
   
   
      (1)  Ú. v. EÚ L 347, 20.12.2013, s. 671.
   
      (2)  Nariadenie Komisie (ES) č. 431/2008 z 19. mája 2008, ktorým sa otvára a ustanovuje správa dovozných colných kvót pre mrazené hovädzie mäso, na ktoré sa vzťahuje číselný znak KN 0202, a pre výrobky, na ktoré sa vzťahuje číselný znak KN 0206 29 91 (Ú. v. EÚ L 130, 20.5.2008, s. 3).
   
      (3)  Vykonávacie nariadenie Komisie (EÚ) č. 593/2013 z 21. júna 2013, ktorým sa otvárajú colné kvóty pre čerstvé, chladené alebo mrazené hovädzie mäso vysokej kvality a mrazené byvolie mäso a ustanovuje sa ich správa (Ú. v. EÚ L 170, 22.6.2013, s. 32).
   
      (4)  Rozhodnutie Rady (EÚ) 2016/1884 z 18. októbra 2016 o uzavretí Dohody vo forme výmeny listov medzi Európskou úniou a Uruguajskou východnou republikou podľa článku XXIV:6 a článku XXVIII Všeobecnej dohody o clách a obchode (GATT) 1994, ktorá sa týka zmeny koncesií v listine Chorvátskej republiky v rámci jej pristúpenia k Európskej únii, v mene Európskej únie (Ú. v. EÚ L 291, 26.10.2016, s. 1).